آذربایجان طبیعی گازینی تورکیه آرقه لی اروپاگه تشووچی ترانس انادولو گاز پایپ لاینی افتتاح قیلیندی
آذربایجان طبیعی گازینی تورکیه آرقه لی اروپاگه تشووچی ترانس انادولو گاز پایپ لاینی (تاناپ) توناون کون ایسکی شهر ولایتیده افتتاح قیلیندی.
جمهور باشلیغی ایردوغان قیلگن صحبتیده، انرژی "ایپک یولی" دیب اتلگن ترانس انادولی طبیعی گاز پایپ لاینینی افتتاح قیلگنلرینی ایتدی.
انرژینی توقنه شوو ایمس، همکارلیک زمینه سی اوله راق کورگن مفکوره میز، تاناپ بیلن یینه بیر مرته کوچلی بولیب کیتگنینی ایتدی.
ایردوغان جنابلری، "تاناپ مشترک غایه میزنینگ سونگی میوه سی دیر. تاناپ عین دمده قولگه آلینه دیگن ینگی پروژه لرنینگ مژده سی دیر" دیب گپیردی.
تاناپ نینگ باشلنغیچ ظرفیتی نینگ ییل لیک 16 میلیاغرد متر مکعب طبیعی گازدن عبارت ایکنینی معلوم قیلیب، بوندن 6 میلیارد مکعبی تورکیه، 10 میلیارد مکعبی اروپاگه انتقال بیریلیشینی افاده ایتدی.
ایردوغان، تاناپ نینگ ظرفیتی نینگ طلب گه بناً اولا 22 میلیارد متر مکعب گه آرتیدن قوشمچه سرمایه گذارلیکلر بیلن 31 میلیارد متر مکعب گه چیقرماقچی ایکنلیکلرینی قید ایتدی.
جمهور باشلیغی، تورکیه نینگ تاناپ آرقه لی ترانزیت اولکه لیکدن چیقیب، تولید قیلووچیدن نهایی مصرف قیلووچی گه تشووچی بیر رنجیرنینگ مرحله سی بولیب رول آلگن بیر اورین گه کیلگنینی تیلگه آلدی.
ایردوغان جنابلری،
"تاناپ فقط عرضه قیلیش خوفسیز لیگی ایمس، عین دمده هزار منطقه سیدن اروپاگه گچه برچه گذرگاه اولکه لرنینگ ترقی و استخدامی گه هم حصه قوشه دی" دیدی.
باشقه تاماندن ایردوغان، اروپاگه انتقال اوچون یونان حدودیگه بیرینچی گاز انتقالی نینگ 2019 – ییلی جون آییده عملی قیلیشنی مقصد قیلیب آلگن لیکلرینی بیلدیردی.
بوگونگچه اینگ کینگ و اوزون لیک که ایگه بولگن تاناپ نینگ توپلم اوزونلیگی 1 مینگ 850 کیلومتردیر. ارداخان ولایتیدن ایدیرنه ولایتی گچه 20 ولایت و 67 اولوسوال لیکدن اوتیب بارماقده دیر.
نللرنینگ 80 فایزی تورکیه ده ایشلب چیقریلگن و 13 مینگ کیشی گه ایش امکانیتی یراتگن دیر.
آذربایجان طبیعی گازینی تورکیه آرقه لی اروپاگه تشووچی ترانس انادولو گاز پایپ لاینی تاناپ، تورکیه قاله ویرسه اروپانینگ هم گاز کم چیلیگینی برطرف ایته دی.
